[{"text_idx": "#000000", "text": "Verevahetus parlamendis: arvutid ja kabinetid saavad uue omaniku (4)"}, {"text_idx": "#000001", "text": "Po\u0303hilised poliitarutelud ka\u0308ivad praegu erakondade nii-o\u0308elda tagatubades, riigikogu saalis valitseb tu\u0308hjus. Vo\u0303i siiski mitte! Pealtvaatajate ro\u0303dul kuulavad o\u0303pilased ta\u0308helepanelikult riigikogu giidi, kes tutvustab neile parlamendi ajalugu. Mis on riigikogu peamine u\u0308lesanne? ku\u0308sib giid. Ja\u0308rgneb vaikus. Lo\u0303puks keegi u\u0308tleb, et seaduste tegemine, ja saab ka kiita."}, {"text_idx": "#000002", "text": "Eile pa\u0308rastlo\u0303unal ongi see u\u0308ks elavamaid kohti kogu Toompea lossis. Pikad ja ka\u0308a\u0308nulised koridorid on praktiliselt tu\u0308hjad ning so\u0308o\u0308klaski valitseb vaikus. Kohvik on praegu sootuks kinni, oodates, kui riigikogu uus koosseis to\u0308o\u0308le asub."}, {"text_idx": "#000003", "text": "Valimised toimusid mo\u0308o\u0308dunud pu\u0308hapa\u0308eval ja praeguse seisuga ja\u0308tkavad vanadest olijatest umbes pooled, teised peavad Toompealt lahkuma. Vo\u0303iks ju arvata, et nu\u0308u\u0308d tulebki poliitku\u0308simustes uue koosseisu poole po\u0308o\u0308rduda, kuid riigikogu kantselei direktor Maria Alajo\u0303e toob va\u0308lja, et enne teeb valimiskomisjon otsuse, seeja\u0308rel ilmub see Riigi Teatajas. Alles Riigi Teataja ilmumise pa\u0308eval lo\u0303ppevad praeguse koosseisu volitused ja ja\u0308rgmisel pa\u0308eval vo\u0303tavad uued saadikud volitused u\u0308le."}, {"text_idx": "#000004", "text": "Siis kulub veel omakorda ku\u0308mme pa\u0308eva, kui peetakse avaistung. Praegune koosseis on veel ametis mo\u0303ni na\u0308dal vo\u0303i kauemgi \u2013 ko\u0303ik oleneb sellest, kui palju kaebusi valimiste kohta valimiskomisjon saab. Vahepeal peetakse isegi mo\u0303ni parlamendikomisjoni istung."}, {"text_idx": "#000005", "text": "Kui na\u0308iteks ajakirjanik ametist lahkub, peab ta to\u0308o\u0308andjale tagastama ko\u0303ik: alates pa\u0308evina\u0308inud su\u0308learvutist, lo\u0303petades diktofoni ja uksekaardiga. Ai, kui midagi vahepeal kaduma on la\u0308inud, siis tuleb rahakotirauad avada. Alajo\u0303e so\u0303nul ei erine to\u0308o\u0308 riigikogus selles osas to\u0308o\u0308st eraettevo\u0303tja juures."}, {"text_idx": "#000006", "text": "Saadiku kasutusse on antud su\u0308learvuti, kabinetis on ka printer. Need tuleb tagastada. Varuaega antakse volituste lo\u0303ppemisest alates viis pa\u0308eva. Meilikonto suletakse na\u0308dala pa\u0308rast, et saadik jo\u0303uaks oma suhtlusele punkti panna ja kontaktid sa\u0308ilitada. Selgub, et iga saadik mobiiltelefoni ei saagi \u2013 see antakse u\u0308ldjuhul vaid komisjoni esimehele ja juhatuse liikmele. Ku\u0308ll saab selle liisida kuluhu\u0308vitise eest."}, {"text_idx": "#000007", "text": "\"Mingit oksjonit me kindlasti ei korralda,\" u\u0308tleb Alajo\u0303e vara kohta."}, {"text_idx": "#000008", "text": "Na\u0308iteks vanad su\u0308learvutid antakse kantselei to\u0308o\u0308tajatele. Tulevased liikmed aga saavad uued, hangegi on va\u0308lja kuulutatud."}, {"text_idx": "#000009", "text": "\"Kantselei to\u0308o\u0308tab praegu ta\u0308ie hooga \u2013 tuleb teha u\u0308mbersa\u0308ttimisi, sest juurde on tulnud kaks uut fraktsiooni, aga ega pinda juurde tule,\" selgitab Alajo\u0303e."}, {"text_idx": "#000010", "text": "Tuleb teha ka omamoodi loos, kus saadikute kabinetid paiknema hakkavad. Po\u0303himo\u0303tteliselt loositakse fraktsioonide vahel va\u0308lja lahkuvate saadikute kabinetid, siis saavad va\u0308rsked fraktsiooniliikmed omakeskis otsustada, kes mis kabineti saab. Kui mo\u0303ni vana saadik pole oma praeguse kabinetiga rahul, vo\u0303ib ta sellegi uuesti nii-o\u0308elda loosirattasse visata."}, {"text_idx": "#000011", "text": "\"Maja on keerulise ehitusega, osa tube on teistest tunduvalt kaugemal. Aga samas on va\u0308ga palju ka inimlikku mo\u0303istmist ja vastutulelikkust. Na\u0308iteks omavahel lepiti kokku ja Mart Laarile anti parema asukohaga ruum,\" meenutab Alajo\u0303e."}, {"text_idx": "#000012", "text": "Avana\u0308dalal pakutakse va\u0308rsketele riigikogulastele \u2013 ja meeldetuletuseks ka vanadele olijatele \u2013 koolitusi. Na\u0308iteks ra\u0308a\u0308gitakse IT-su\u0308steemidest, riigikogu liikme staatusest, eelno\u0303ude koostamisest, va\u0308lissuhtlusest jne. Hoones korraldatakse eraldi ekskursioonid va\u0308rsketele saadikutele, ent Alajo\u0303e so\u0303nul aitavad siin kindlasti kaasa ka parteide vanad olijad, kes va\u0308rsketele na\u0308gudele parlamendito\u0308o\u0308d tutvustavad. Kantselei on juba vo\u0303tnud u\u0308hendust Vabaerakonna ja EKREga, et nende esindajatega eraldi kohtuda ja riigikogu to\u0308o\u0308st ra\u0308a\u0308kida."}]